*Projekts*

LATVIJAS REPUBLIKAS MINISTRU KABINETS

2018.gada „ \_\_\_” \_\_\_\_\_\_\_\_\_\_ Noteikumi Nr.

Rīga (prot. Nr. .§)

**Grozījumi Ministru kabineta 2002.gada 23.aprīļa noteikumos Nr.165 „Apdrošināšanas periodu pierādīšanas, aprēķināšanas un uzskaites kārtība”**

*Izdoti saskaņā ar likuma "Par valsts pensijām"  
pārejas noteikumu 2.1punktu*

Izdarīt Ministru kabineta 2002. gada 23. aprīļa noteikumos Nr. 165 "Apdrošināšanas periodu pierādīšanas, aprēķināšanas un uzskaites kārtība” (Latvijas Vēstnesis, 2002, 64. nr.; 2003, 106. nr.; 2005, 72. nr.; 2007, 165. nr.; 2008, 34. nr.; 2014, 16. nr.) šādus grozījumus:

1. Svītrot 5.19. apakšpunktu.
2. Izteikt 14.1.apakšpunktu šādā redakcijā:

„14.1. ieraksts par pieņemšanu darbā ir pamatots ar atsauci uz dokumentu un ir norādīts tā numurs un izsniegšanas datums, bet ieraksts par atlaišanu no darba līdz 1992.gada 30.jūlijam ir pamatots ar atsauci uz dokumenta numuru un tā izdošanas datumu. No 1992.gada 31.jūlija var nebūt atsauce uz dokumenta numuru un tā izdošanas datumu, bet jābūt norādei uz atlaišanas iemeslu. Ierakstam par atlaišanu no darba ir jābūt apliecinātam ar attiecīgā uzņēmuma, organizācijas vai iestādes vadītāja vai viņa pilnvarotas personas parakstu un uzņēmuma, organizācijas vai iestādes zīmogu vai personāla struktūrvienības zīmogu.”

1. Svītrot 14.3.apakšpunktā vārdus „un izsniegšanas datums”.
2. Aizstāt 20.1 punkta otrajā teikumā vārdus „saskaņā ar PSRS Ministru Padomes Darba un darba algas valsts komitejas norādījumiem izdotos skaidrojumus, kas tika sniegti līdz 1990.gada 4.maijam un bija piemērojami visā PSRS teritorijā” ar vārdiem „līdz 1990. gada 4.maijam visā PSRS teritorijā piemērojamos PSRS Ministru Padomes Darba un darba algas valsts komitejas un KPFSR Sociālās nodrošināšanas ministrijas Zinātniski tehniskās informācijas un propagandas centrālā nozares biroja izdotos skaidrojumus attiecībā uz speciālā stāža noteikšanu”.
3. Aizstāt 20.3 1.apakšpunktā vārdu „normālo” ar vārdu un skaitli „pilnu (100%)”.
4. Papildināt noteikumus ar 20.3 3.apakšpunktu šādā redakcijā:

„20.3 3. profesiju, no kurām viena  iekļauta sarakstā Nr.1 vai Nr.2, bet otra nav iekļauta sarakstos, apvienošanas gadījumā speciālajā stāžā šo laiku ieskaita, ja ar dokumentiem pierādīts, ka piemaksa  pie darba algas sakarā ar darba apjoma palielinājumu saņemta par darbu profesijā, kas nav iekļauta sarakstā Nr.1 vai Nr.2.”.

1. Izteikt 26.punkta ievaddaļu šādā redakcijā: „Dienesta laiks veido apdrošināšanas periodu:”
2. Aizstāt 26.1.apakšpunktā vārdus „ja viņi dienējuši” ar vārdiem „ja persona dienējusi”;
3. Izteikt 26.2.apakšpunktu šādā redakcijā:

„26.2. Ja Latvijas pilsonis dienējis PSRS Bruņotajos spēkos, un tas pierādīts, pamatojoties uz šo noteikumu 5.4. vai 5.6.apakšpunktā minētajiem dokumentiem.”

1. Papildināt noteikumus ar 28.3.apakšpunktu šādā redakcijā:

„28.3. kolhoza biedriem, kuri mācījušies, saņemot kolhoza stipendiju, apdrošināšanas periodu veido faktiski nostrādātais laiks: mēneši, kuros reģistrētas izstrādes dienas vai saņemts atalgojums”.

1. Papildināt noteikumus ar 30.1 punktu šādā redakcijā:

„30.1 Ja bērna dzimšanas vieta ir Latvija un mātes pēdējā nodarbinātības vai izglītības iestādes vieta pirms bērna piedzimšanas ir Latvija, un pēc bērna audzināšanas perioda, atsākot darbu vai mācoties, pirmā nodarbinātības vai izglītības iestādes vieta ir Latvija, par bērna audzināšanas vietu uzskata Latviju.”.

Ministru prezidents M.Kučinskis

Labklājības ministrs J.Reirs

22.11.2018 12:09

462

L.Ramane, 67021678

Liene.Ramane@lm.gov.lv